《送张拾遗赴施州司户》
唐代·贯休

道之大道古太古，二字为名争莽卤。社稷安危在直言，

须历尧阶挝谏鼓。恭闻吾皇至圣深无比，推席却几听至理。

一言偶未合尧聪，贾生须看湘江水。

君不见顷者百官排闼赴延英，阳城不死存令名。

又不见仲尼遥奇司马子，珮玉垂绅合如此。

公乎公乎施之掾，江上春风喜相见。畏天之命复行行，

芙蓉为衣胜絁绢。好音入耳应非久，三峡闻猿莫回首。

且啜千年羹，醉巴酒。

作者简介：贯休（832～912），俗姓姜，字德隐，婺州兰溪（今浙江兰溪市游埠镇仰天田）人。唐末五代前蜀画僧、诗僧。七岁出家和安寺，日读经书千字，过目不忘。唐天复间入蜀，被前蜀主王建封为“禅月大师”，赐以紫衣。贯休能诗，诗名高节，宇内咸知。尝有句云：“一瓶一钵垂垂老，万水千山得得来，”时称“得得和尚”。有《禅月集》存世。亦擅绘画，尤其所画罗汉，更是状貌古野，绝俗超群，笔法坚劲，人物粗眉大眼，丰颊高鼻，形象夸张，所谓“梵相”。在中国绘画史上，有着很高的声誉。存世《十六罗汉图》，为其代表作。